Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18524

13. Nem használható területek kivilágítása 13.1 Ahol légijármű üzemelésre ideiglenesen nem használható terület található, azt állandó, vörös színű fényekkel jelölhetik meg. A fények a terület legveszélyesebb széleit jelezzék. Legalább négy darab ilyen fény-egységet használjanak, azonban a háromszög alakú területeken elegendő három darab fény. Ha a terület nagy, vagy szokatlan alaprajzú, használjanak több fény-egységet. A fényeket terület peremén legfeljebb egymástól 7.5 méter távolságra helyezzék el és ha azok irányított fények, fénysugarukat lehetőleg abba az irányba állítsák be, amelyből a légijárművek, vagy gépjárművel közelednek. Ha ez általában több irányból történik, vegyék fontolóra a fény-egységek számának növelését, vagy a körsugárzó fények használatát, hogy a terület minden irányból látszódjon. A légijármű üzemelésre nem használható terület fényei letörhetők legyenek. Magasságuk megfelelő legyen ahhoz, hogy fennmaradjon a légijárművek légcsavarjai, illetve sugárhajtómű gondolái és a fények közötti biztonsági távolság.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes